PTTGC ลบ 1.67% หลังหยุดเดินเครื่องโรงโอเลฟินส์หน่วย 3 กระทันหัน
PTTGC ลบ 1.67% หลังหยุดเดินเครื่องโรงโอเลฟินส์หน่วย 3 กระทันหัน
14 มิ.ย. 2559

ผู้สื่อข่าวรายงานว่า บริษัท พีทีที โกลบอล เคมิคอล จำกัด (มหาชน) หรือ PTTGC ณ เวลา 11.32 น. อยู่ที่ระดับ 59.00บาท ลบ 1.00 บาท หรือ 1.67% ด้วยมูลค่าซื้อขาย 609.238 ล้านบาทราคาหุ้นลบสวนตลาดฯ โดย ณ เวลา 11.42 น. ดัชนีอยู่ที่ 1,426.10 บวก 4.24 บาท หรือ 0.30% ด้วยมูลค่าซื้อขาย 14,640.95 ล้านบาท

บล.เคทีบี (ประเทศไทย) ระบุในบทวิเคราะห์ฯวันนี้ (14 มิ.ย.) แนะ”ถือ”หุ้นPTTGC เพื่อเลี่ยงปัจจัยลบระยะสั้น จากเมื่อเย็นวานนี้(13 มิ.ย.) ได้รายงานการหยุดเดินเครื่องโรงงานโอเลฟินส์หน่วยที่ 3 (กำลังการผลิตเอทิลีน 1 ล้านตัน/ปี) ตั้งแต่ช่วงกลางเดือนพฤษภาคมจากเหตุขัดข้องจนทำให้อุปกรณ์ภายในบางส่วนเสียหาย โดย PTTGC ได้กลับมาเดินโรงงานดังกล่าวแล้วที่ระดับ 66% และจะเพิ่มระดับการผลิตให้ไปสู่จุดปกติในช่วงกลางเดือนสิงหาคมนี้
ทั้งนี้ คาดเรื่องดังกล่าวจะกดดันทำให้งบการเงินในไตรมาส 2/59 เข้าสู่จุดต่ำสุดของปีจากที่มีโรงกลั่นหยุดซ่อมบำรุงอยู่แล้วตามแผน โดยปรับประมาณการลงสะท้อนผลดังกล่าว และปรับราคาเหมาะสมเป็น 66 บาท/หุ้น จากเดิม 71 บาท/หุ้น